રાષ્ટ્રીય અંધજન મંડળ-ભાવનગર જિલ્લાશાખા અને શ્રી કૃષ્ણકુમારસિંહજી અંધ ઉદ્યોગ શાળાનાં સંયુક્ત ઉપક્રમે દ્વિ-દિવસીય કાર્યક્રમોનું આયોજન કરવામાં આવ્યું હતું. જેમાં પ્રથમદિવસે તા ૩ માર્ચ, ૨૦૧૮ને શનિવારના રોજ સાંજે ૭.૦૦ કલાકે પ્રજ્ઞાચક્ષુ બાળકોનો સંગીત અને સાંસ્કૃતિક કાર્યક્રમ યોજાયો હતો. જેમાં પ્રજ્ઞાચક્ષુ બાળકોએ વિવિધ ‘નૃત્ય અને ગાયનો’ રજૂ કરી ઉપસ્થિત સૌ-કોઈને મંત્રમુગ્ધ કર્યા હતા. જ્યારે તારીખ ૪ માર્ચ, ૨૦૧૮ ને રવિવારના રોજ રાષ્ટ્રીય અંધજન મંડળ ભાવનગર જિલ્લાશાખા સંચાલિત ‘સ્વ. બકુલકુમાર બળવંતરાય સંઘવી ધ્વનિમુદ્રણ કેન્દ્ર’ની તખ્તીનું અનાવરણ શ્રી રક્ષાબેન હરકિશનભાઇ મહેતા-મુંબઈ, શ્રી દીપાબેન રવિચંદ્ર ગન્નેરી અને ઉપસ્થિત મહેમાનોનાં હસ્તે કરવામાં આવ્યું હતું. ધ્વનિમુદ્રણ કેન્દ્રના પ્રથમ રેકોર્ડિંગ રૂપે શ્રી રક્ષાબેનને પોતાના સ્વરમાં ધ્વનિમુદ્રણ કેન્દ્ર- પોતાના પ્રારંભ થી ભવિષ્યની અસીમ ક્ષિતિજો સુધી ઉત્તરોત્તર પ્રગતિ સાથે તેવી શુભેચ્છા સંસ્થા પરિવારને પાઠવી હતી. આ ઉપરાંત પ્રજ્ઞાચક્ષુ દીકરીઓ પણ ઓવનની મદદથી વિવિધ વાનગીઓ બનાવી શકે તેવા ઉમદા હેતુસર દાતાશ્રી રેખાબેન કિરણભાઈ મહેતા-મુંબઈના વરદ હસ્તે પોતાની સ્વર્ગીય પુત્રીશ્રી પૂજા કિરણભાઈ મહેતાનાં સ્મરણાર્થે અંધશાળા સંચાલિત ‘નિષ્ઠા હૉમ સાયન્સ સેન્ટર’ને ‘ઇલેક્ટ્રિકલ ઓવન’ અર્પણ કરવામાં આવ્યું હતું.